NaiveNeuron/SloPal huggingface dataset:
Viskupič, Jozef, poslanec NR SR (2012-07-03):
Ďakujem. Pán predseda, rešpektujúc aj vaše postavenie prvého medzi rovnými, vnímam tú kritiku, že treba sa dohodnúť, ale dovolím si aj povedať, že vôbec s nikým ste sa nedohodli na zmene podpisovania a kamera sa jednoducho odstránila. Neviem, či bola nejaká zhoda politických klubov, alebo vôbec niekoho. Tým pádom sme si dovolili iba urobiť nejakú náhradu, keďže ste aj hovorili o tom, že to je, že to bolo dehonestujúce alebo nie celkom správna cesta zisťovania účasti, že teda poslancovi nad hlavou sníma kamera, keď sa podpisuje. Preto sme si dovolili aj túto zmenu rokovacieho poriadku. Zároveň asi vnímate, že tá debata je širšia, a tým pádom aj za seba chcem povedať, že my sa chceme baviť o zmene toho rokovacieho poriadku, alebo ako aj niektorí poslanci to volajú, takého meča excalibur, ktorý používame pri tom, akým spôsobom sa riadi toto plénum, pretože doba pokročila a sú niektoré veci, ktoré by sme zmeniť mohli. Ďakujem.
Ďuriš Nicholsonová, Lucia, podpredsedníčka NR SR (2016-11-23):
Ďakujeme pekne, pán poslanec Simon, za vaše vystúpenie. Neregistrujem žiadnu faktickú poznámku, ale reagovať chce v zmysle rokovacieho poriadku pán minister. Nech sa páči, pán minister, máte slovo.
Blanár, Juraj, podpredseda NR SR (2022-10-20):
Ďakujem, pán minister. Udeľujem teraz slovo spravodajcovi za gestorský výbor pre pôdohospodárstvo a životné prostredie pánovi poslancovi Vladimírovi Zajačikovi, aby predniesol spravodajskú informáciu v prvom čítaní.
Sulík, Richard, predseda NR SR (2011-03-29):
Pán poslanec Matovič.
P. Paška, predseda NR SR: (2007-07-02):
Prosím vás o pozornosť, prvé hlasovanie bude o návrhu uznesenia k správe o strednodobom vyhodnotení plnenia Národného programu boja proti drogám za obdobie rokov 2005 – 2006 . Je to tlač 262. Prosím pána spoločného spravodajcu pána poslanca Markoviča, aby uviedol hlasovanie. Nech sa páči, pán poslanec.
Rajtár, Jozef, poslanec NR SR (2017-02-09):
Ďakujem za slovo. Myslím si, že áno, NBS by mala byť riešená osobitne. A práve preto, práve preto, že NBS-ka potrebuje dajme tomu trošku iné pravidlá, tak práve z tohto dôvodu si je treba veľmi zodpovedne na to sadnúť. A ak teda takýto zákon má byť a má byť naďalej platný, tak sa dohodnúť a rozpracovať si to, čo má byť v podmienkach pre NBS-ku, a to, čo tam nemá byť. Ale je veľmi dôležité, že keď už teda má takýto zákon byť a byť platný takpovediac pre každého, aby NBS nebola úplná výnimka, ale aby, aby sa dopracovali podmienky pre tie subjekty, pre osobitne niektoré subjekty, ktoré by bolo treba, keď už to má platiť na všetkých, tak ktoré by bolo treba aj v rámci, v rámci vzťahu s NBS-kou regulovať. Ďakujem.
Pellegrini, Peter, podpredseda NR SR (2020-05-13):
Ďakujem veľmi pekne, pán poslanec. Vyhlasujem rozpravu za skončenú. Ešte nie... V rozprave sa ešte pred tým, ako som ju uzavrel, o slovo prihlásil pán minister práce. Nech sa páči, ktorý vystúpi ešte v rozprave, čiže bude možné naňho reagovať s faktickými poznámkami.
Kyselica, Lukáš, poslanec NR SR (2023-03-15):
Ďakujem. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Mihalik, Marcel, poslanec NR SR (2021-06-22):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Hrnčiar, Andrej, podpredseda NR SR (2019-04-04):
Pani poslankyňa Zemanová.
P. Paška, predseda NR SR: (2009-06-25):
(Hlasovanie.) 140 prítomných, 75 bolo za, 50 proti, 15 sa zdržalo. (Potlesk.) Váš návrh, pán Frešo, sme schválili. Budeme teraz pokračovať hlasovaním o prerokovaných bodoch programu. Poprosím teraz pána poslanca Pelegriniho, aby v prvom čítaní uviedol hlasovanie o vládnom návrhu zákona, ktorým sa dopĺňa zákon č. 25 Z. z. o verejnom obstarávaní a o zmene a doplnení niektorých zákonov. (Hlasovanie o v ládnom návrhu zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.) Je to tlač 1140.
Ľ. Martinák, poslanec: (2008-05-20):
Ďalej, chcem sa zmieniť o predsedovi rady, tiež si na to spomínam. Veď predsedu rady volia členovia. Neviem, čo by tu malo byť demokratickejšie. A v ďalšom chcem sa zmieniť o jednej veci, kedy zaniká členstvo v rade. Členstvo v rade zaniká v zmysle daného § 35a ods. 7 písm. c) o. i. aj dňom odvolania člena Národnou radou Slovenskej republiky. To je tiež princíp demokracie. Ďakujem.
Danko, Andrej, podpredseda NR SR (2024-10-02):
Prosím, pán poslanec, kľud a k téme naozaj.
Žiga, Peter, podpredseda NR SR (2023-11-23):
13. Ďakujem pekne, pán predseda vlády. Chcem vás len poinformovať pred tým, ako otvorím rozpravu, že vy z titulu predsedu vlády aj ako toho, kto odôvodňoval stanovisko vlády, podobne ako pán minister vnútra, budete mať priestor vystúpiť v rámci rozpravy kedykoľvek a koľkokrát chcete, ostatným členom vlády oznamujem, že budú mať priestor raz vystúpiť, keď o to požiadajú, v rozsahu času 20 minút. Otváram týmto rozpravu o tomto bode programu. Do rozpravy sa písomne prihlásilo 37 poslancov a ministrov. Budem teraz čítať jednotlivých vystupujúcich, ktorí sú nahlásení do rozpravy. Za kluby pán poslanec Migaľ, pán poslanec Krúpa, pani poslankyňa Števulová, pán poslanec Gašpar, pán poslanec Mikulec, pán poslanec Ševčík a pani poslankyňa Holečková. Ďalej písomne v rozprave vystúpia pán poslanec Čech, Laššáková, Ferenčák, Kalivoda, Bartek, Nováková, Spišiak, Dostál, Remišová, Vančo, Plaváková, Janas, Saloň, Zahorčák, Šuca, Grendel, Galko, Truban, Kéry, Matejičková, Mesterová, Hlina, Kolíková, Matovič, Hajko, Čaučík a pán poslanec Krátky. Toto sú poslanci, ktorí sú prihlásení v rámci písomnej časti v rozprave. Teraz udeľujem slovo pánovi ministrovi vnútra, ktorý o slovo požiadal v rámci rozpravy. Nech sa páči, pán minister. Skúste zapnúť mikrofón pánovi ministrovi.
Hrnčiar, Andrej, podpredseda NR SR (2017-12-06):
Reakcia na faktické – pán poslanec Vašečka.
Brocka, Július, poslanec NR SR (2011-07-12):
Hlasujeme o druhom pozmeňovacom návrhu pani poslankyne Kiššovej.
Hrnčiar, Andrej, podpredseda NR SR (2018-02-06):
Takže vyhlasujem všeobecnú rozpravu za skončenú. Pán minister, chcete zaujať stanovisko k rozprave? Nech sa páči.
Brocka, Július, poslanec NR SR (2012-10-23):
Ďakujem za predchádzajúce príspevky k môjmu vystúpeniu. Ja by som možno len doplnil to, čo som nestihol ešte povedať, jednou vetou, dvomi. Na Slovensku dnes je 700-tisíc ľudí ohrozených chudobou. Koľko z tých zamestnancov, ktorí dnes využívajú možnosť daňovej úľavy na manželku, sa tiež prepadne pod hranicu chudoby? Prosím vás, 708 eur za rok. To je v čistom. To je viac ako hrubý priemerný plat v národnom hospodárstve. Toto je ďalší z príkladov, keď nieže chudobní u vás vyhrávajú, ale zasa bohatí!
Paška, Pavol, predseda NR SR (2013-06-27):
(Hlasovanie.) 141 prítomných, 58 za, 4 proti, 78 sa zdržalo, 1 nehlasoval. Ani tento návrh sme neschválili. Boli to tri prerokované body, dámy a páni, vyhlasujem do 11.10 hodiny prestávku a budeme pokračovať v prerušenej rozprave. (Prestávka.) (Po prestávke.) Vážené pani poslankyne, páni poslanci, budeme pokračovať faktickými poznámkami. Pani poslankyňa Gibalová. (Pokračovanie rokovania o návrhu poslancov Národnej rady Slovenskej republiky Richarda Sulíka a Lucie Nicholsonovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 547.)
Gajdoš, Peter, minister obrany SR (2019-10-15):
Ja som bývalý vojak. (Prerušenie vystúpenia predsedajúcim.)
M. Číž, podpredseda NR SR: (2008-09-04):
Pán poslanec Hrušovský, prosím, faktická poznámka. Neriadite schôdzu. Sú ďalší prihlásení s faktickou poznámkou? Po ukončení, samozrejme, pánovi ministrovi, pokiaľ má záujem, dám slovo. Takže poprosím o pokoj a vážne o korektnosť a prezentujeme sa všetci pred verejnosťou svojím správaním. Berme to na vedomie. Pán poslanec Minárik sa prihlásil s faktickou poznámkou na vystúpenie pána poslanca Harabina. Má slovo.
Jurík, Beáta, poslankyňa NR SR (2024-01-10):
Ďakujem za slovo, pán predsedajúci. Ďakujem, Ondrej, aj za tvoj príspevok, neprekvapí ťa, že budem reagovať na tú časť o infringement procedure, pretože síce to tu už opakujeme tretí deň, ale stále sme sa nedostali odpovede, ako to s tou Európskou úniou je, pretože na jednej strane sa tu používa zlá transpozícia niektorých smerníc na odôvodnenie skráteného legislatívneho konania, na druhej strane nám tu Európska komisia a tiež Európska prokuratúra hovorí, že hlavne sa s touto novelou neponáhľajte, pretože práve to môže byť porušením európskeho práva, no tak buď alebo, no. A ja teda súhlasím s Ondrejom, ako povedal, je to len taká biedna výhovorka. V odôvodnení skráteného legislatívneho konania sa odvolávate na smernicu, o ktorej teda hovoril aj kolega Prostredník, o boji proti sexuálnemu zneužívaniu a sexuálnemu vykorisťovaniu detí a proti detskej pornografii, tá je z roku 2011, čiže teraz 2024, to už je dosť dávno, smernica, a to je ešte horšie, z roku 2002 o európskom zatykači a postupoch odovzdávania osôb medzi členskými štátmi, smernicu z 2017 o boji proti podvodom, ktoré poškodzujú finančné záujmy, smernicu z 2013 o práve na prístup k obhajcovi, smernicu z 2016 o procesných zárukách pre deti, ktoré sú podozrivými. No a teda ak si všímate tie dátumy, tak ak niekto zle transponoval, tak to boli práve vlády SMER-u, ale veď fajn, máte nárok na opravák, vlády SMER-u skutočne neboli dobrými študentmi európskeho práva, a keď sa tak pozerám na štatistiky porušení povinnosti, ktoré vypla... vyplývajú z nášho členstva v Európskej únii, tak je to práve za vlád SMER-u, keď to malo stúpajúcu tendenciu. Čiže ak tu boli nejaké veci zle transponované, tak, samozrejme, opravme ich, lenže tu sú desiatky smerníc. A ja chápem, že momentálne sa bavíme o trestnom práve, tak uvádzate práve tie smernice, avšak ja si teda pozriem na to, že či teraz idete opravovať všetky tie transpozície, tie zlé transpozície... (Prerušenie vystúpenia časomerom. Potlesk.)
Laššáková, Jana, podpredsedníčka NR SR (2015-04-23):
Doplňujúcu otázku, pán poslanec Kadúc. A potom sa vrátime k otázke č 9. Ja sa ospravedlňujem, ale som si myslela, že to bola otázka zodpovedaná.
Kollár, Boris, predseda NR SR (2022-09-14):
Vážené dámy poslankyne, páni poslanci, než budem zisťovať uznášaniaschopnosť parlamentu, chcem vás zároveň upozorniť na záver poslaneckého grémia zo včerajšieho dňa, kde sme sa zhodli, že ďalším rokovacím dňom po dnešnom dni je utorok dvadsiate... (výkriky z pléna), tak sme sa dohodli, mali vás informovať, nevykrikujte, nevykrikujte, pán poslanec! Nie sme tu na trhu. (Reakcia z pléna.) Nie sme tu na trhu, pán poslanec. (Reakcia z pléna.) Chcem vás požiadať, aby sme pred začatím rokovania sa prezentovali a zistili, či sme schopní sa uznášať. (Prezentácia.) Prítomných 71 poslancov. Zisťujem, že je prítomných 71 poslancov, teda Národná rada nie je schopná sa uznášať a nemôžeme pokračovať v rokovaní. Teraz podľa § 23 ods. 5 odkladám začiatok schôdze na ďalší rokovací deň, a to je utorok 20. septembra. Ďakujem. (Prerušenie rokovania o 9.33 hodine.) 2
Laššáková, Jana, podpredsedníčka NR SR (2014-02-04):
Pani spravodajkyňa, chcete zaujať stanovisko? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov k návrhu poslancov Národnej rady Slovenskej republiky Andreja Hrnčiara, Bélu Bugára a Lászlóa Sólymosa na vydanie zákona, ktorým sa mení a dopĺňa zákon č. 552/2003 Z. z. o výkone práce vo verejnom záujme v znení neskorších predpisov . Návrh zákona je uverejnený ako tlač 770. Návrh na jeho pridelenie na prerokovanie výborom je v rozhodnutí 740. Nech sa páči, pán poslanec Hrnčiar, máte slovo, uveďte návrh zákona.
Novotný, Viliam, poslanec NR SR (2014-02-11):
Ďakujem pekne pani poslankyni Nicholsonovej aj pánovi poslancovi Mihálovi, že na mňa reagovali. No je to naozaj taká, nie je to vôbec radosť, že o tom musíme hovoriť. Keď sme zákon o pomoci v hmotnej núdzi z dielne ministerstva práce, sociálnych vecí a rodiny prerokúvali opakovane v tomto pléne, veď vrátil ho aj prezident republiky, hovoril som opakovane o tom aj s mojimi kolegami, že v praxi to nebude fungovať, že tu bude proste aplikačný problém. Teraz súlad s ústavou nechám na chvíľu bokom, to vyrieši Ústavný súd, ale v praxi tento zákon nebude fungovať. Starostovia sa s tým nebudú vedieť vysporiadať, hlavne v malých obciach, kde je veľa poberateľov dávok v hmotnej núdzi. Bude obrovský problém zorganizovať a zabezpečiť dostatok malých obecných služieb. No, od 1. januára je zákon účinný a nefunguje. Je február a starostovia sa teraz stretávajú s úradníkmi z úradov práce, sociálnych vecí a rodiny a špekulujú, ako vôbec to spustiť a ako to nastaviť. Myslím si, že takéto zákony by Národná rada nemala schvaľovať. Myslím si, že skôr by trebalo viackrát merať a potom raz rezať, ako prijať zákon, aby bol, aby sa tu dalo chváliť s tým, že je prijatý pilier rómskej reformy, ktorý ale v praxi nefunguje. V praxi jednoducho tento zákon nie je možné aplikovať a uvidíme, ako sa s tým nakoniec nejakým spôsobom vysporiadajú starostovia v spolupráci s úradmi práce, sociálnych vecí a rodiny. Chcel by som ešte povedať len toľko, že ak nezačneme diskutovať o reálnych riešeniach, ktoré v praxi budú fungovať, tento problém sa nám bude len navršovať a navršovať a to riešenie bude stále komplikovanejšie a komplikovanejšie. Ďakujem pekne.
Laššáková, Jana, podpredsedníčka NR SR (2015-10-01):
Ďakujem pekne, pán minister, za vašu odpoveď. V poradí druhú otázku položil pán poslanec Viliam Novotný podpredsedovi vlády a ministrovi financií Slovenskej republiky Petrovi Kažimírovi a otázka znie: „Vážený pán podpredseda vlády a minister, akým spôsobom bude ministerstvo financií vykonávať dohľad nad výkupom pohľadávok prostredníctvom Slovenskej reštrukturalizačnej, s. r. o.? Myslíte si, že trojčlenná dozorná rada na to bude postačovať?“ Nech sa páči, pán podpredseda vlády, máte slovo. Poprosím vás o odpoveď, ako aj o oznámenie ukončenia odpovede.
Pčolinský, Peter, podpredseda NR SR (2023-02-08):
S reakciou pán poslanec Viskupič.
P. Paška, predseda NR SR: (2008-09-10):
Návrh sme postúpili do druhého čítania.
V. Veteška, podpredseda NR SR: (2003-04-10):
Pán poslanec Žiak.
Gabániová, Darina, poslankyňa NR SR (2011-09-13):
Ešte chvíľočku.
Taraba, Tomáš, poslanec NR SR (2022-04-29):
Dámy a páni, hlasovať o vydaní poslanca Fica sa bude najskôr v utorok, to znamená, že to už budú skoro dva týždne, odkedy prokuratúra rozpráva, že Fica treba zavreť, aby neovplyvňoval Kisku, Matoviča a neviem koho. To znamená, za tie dva týždne ste ich mohli päťkrát všetkých vypočuť. Po druhé. Myslím si, že nemusíme tu ani odpovedať na to, že vraj nejaký Fico sa bojí postaviť pred vyšetrovateľov a nezávislý súd a neviem čo, pretože tá otázka dnes stojí, že ktorý ten nezávislý súd konkrétne máte na mysli. To už dneska musíte špecifikovať. Či ten, ktorý napríklad ako najvyšší súd šestnásťkrát porušil ústavné práva, ľudské práva, ktoré sú garantované dohovorom o ľudských právach, čo sa robí v krajinách niekde v subsaharskej Afrike. No ale ja sa odmietam ďalej baviť o Ficovi, pretože toto je podružná téma. V skutočnosti, čo sa udialo v týchto dňoch, tuná pročkovci, ktorí klamali veriacich ľudí na Slovensku, že sú nejaká hrádza boja proti genderizmu, dosadili jedného úchyláka na ministerstvo zdravotníctva, ktorý presadil to, aby na Slovensku muž mohol mať v občaňáku, že je žena, aj keď má penis. A zase, aby mohla žena sa tváriť, že je muž. Toto ste presadili v tieto dni a prekrývate to nejakým Ficom... (Prerušenie vystúpenia predsedajúcim.)
Goga, Ľudovít, poslanec NR SR (2019-04-05):
Ďakujem za slovo. Veľmi zaujímavá rozprava. Ja odbornú problematiku by som nechal na kolegov, ktorí sú zrejme bližšie k tomu, ja by som sa chcel vyjadriť iba k tým veciam, čo ste hovorili ohľadom tých pokút zo zahraničia. Konkrétne mám na mysli Rakúsko, tam napríklad diaľničné známky vyberá ASFINAG. To je spoločnosť, ktorá je obdoba, myslím, Národnej diaľničnej spoločnosti u nás, oni pekne stoja na všetkých tých výjazdoch, ktoré si vyberú, a tam vyberajú pokuty. Ale k tým pokutám zo zahraničia, čo ste spomenuli to Maďarsko, čo vyberá nejaká súkromná právna spoločnosť, tak v Rakúsku normálne, mám tu tlačivo, ktoré som obdržal, je to od štátnej polície Landespolizeidirektion z Viedne a je to spáchanie dopravného deliktu v Rakúsku, výzva na zaplatenie, informácia podľa EÚ smernice 2015/413 EÚ. To znamená, že oni majú, majú, podľa tejto smernice obdržali od slovenských orgánov ŠPZ-ku majiteľa a vymáhajú pokutu. Takže neviem, či nemám informácie, či Slovensko to robí podobne a vyberá... (Reakcia z pléna.) Ale keď; je to pokuta, je to pokuta, údaje k deliktu, je to proste za rýchlosť, dôkazné prostriedky oznámenie polície a a a... (Reakcie z pléna. Prerušenie vystúpenia predsedajúcou.)
P. Hrušovský, predseda NR SR: (2004-02-05):
(Hlasovanie.) 132 prítomných, 69 za, 19 proti, 44 sa zdržalo. Návrh sme schválili. Prosím teraz pani spoločnú spravodajkyňu, aby na  základe výsledkov hlasovania uviedla poradie prvých troch kandidátov, ktorí získali najvyšší počet potrebných hlasov pri voľbe za členov Dozornej rady Sociálnej poisťovne navrhnutých reprezentatívnymi združeniami odborových zväzov a záujmovými združeniami občanov. Nech sa páči.
Bugár, Béla, podpredseda NR SR (2017-09-08):
Pán poslanec Klus, nech sa páči, môžte reagovať.
Jurzyca, Eugen, poslanec NR SR (2018-05-25):
Ďakujem pekne. Strašia ma kolegovia, že nemôžem zareagovať. Chcel by som zdôrazniť pri tomto návrhu vec, ktorú treba, zdá sa, zdôrazňovať častejšie. My hovoríme každý týždeň o nejakom vážnom návrhu zo strany vlády, ktorý vyzerá ako ľudsky. Sľúbi sa, že ľudia budú zarábať veľa peňazí, že pôjdu skôr do dôchodku a podobné návrhy, tie sociálne balíčky. A my keď sa troška bránime, tak sme obvinení z toho, že sme neľudskí. Neľudskí sú tí, čo nenechajú prejsť tento zákon, lebo toto je zákon, ktorý znižuje byrokraciu, a zníženie byrokracie je ozaj zdroj rastu bohatstva a kvality života ľudí. Odtiaľto sa dajú zobrať peniaze na to, aby mohli mať dôchodcovia viac, aby mohli mať ženy s deťmi viac, aby mladé rodiny mohli mať viac a aby ľudia neodchádzali za štúdiom do zahraničia, aby školstvo malo viac. Odtiaľto sa berú tie peniaze, z pracovnej zdravotnej služby, z gastrolístkov a z takýchto regulácií, ktoré zaťažujú ekonomiku. Čiže keď chceme hovoriť o ľudskosti, tak hovorme pri týchto príležitostiach, kde sa tvorí bohatstvo, hovorme o ľudskosti, kto to myslí s ľuďmi ľudsky a humánne a kto len kecá a sľubuje prázdne veci.
Šefčík, Marek, poslanec NR SR (2023-02-03):
Ďakujem pekne. Milan, tak vidíš, presne si to, sa dočkal toho, čo som čakal aj v predchádzajúcej faktickej poznámke. Upozorňujem, že hlavný predkladateľ zákona vo svojich viacerých vystúpeniach upozornil na to, že to nie je žiaden ideologický zákon. Mrzí ma, že si to takto, Milan, podal, lebo niektorí to nemusia pochopiť. Ty to vnímaš ako nedeľu z toho kresťanského hľadiska. (Reakcia z pléna.) Ale celospoločensky, dobre, Milan, neskáč mi do toho, prosím ťa. (Zaznel gong.) Ty to vnímaš zo svojho pohľadu, ale ja hovorím, že celospoločensky to nie je žiaden ideologický zákon. My v zákone predsa máme celospoločenský konsenzus prijatý, že jeden deň v týždni, a to práve nedeľa, je dňom pracovného pokoja. Je to, ja myslím, že nikto nehovorí o strede, nehovorí o utorku, ale nedeľa je spoločenským konsenzom, nie tým, že to je nejaký ideologizmus, prijatá v našej krajine ako deň pracovného pokoja. Preto by som nerád, keby to skĺzlo k tomu, ako to bolo v predchádzajúcej faktickej poznámke, že ide o nejaký ideologický zákon. No nie. Nie je to tak. Je to normálne, ľudské, že človek potrebuje aj oddychovať a ešte raz opakujem, celospoločenský konsenzus je na tej nedeli.
Fecko, Martin, poslanec NR SR (2014-04-01):
Ďakujem pekne, páni kolegovia, pani kolegyne, že ste na mňa reagovali. So Zsoltom Simonom, myslím, že iba súhlasiť. Proste áno, tak ako si to citoval, takže je tam potrebné riešiť to samostatne. Pán Galko, samozrejme, že nezľahčujem. Akurát nevidel som ten posun pri vrátení vlastníctva, keď sme zrušili ten vojenský obvod, že by ľudia proste si mohli vydýchnuť, že áno, pozrite, už sa to aj pohlo, už aj ide všetko. Žiaľ, to som nevidel a neviem, či to zaregistrovali kolegovia vlastníci. Ja momentálne ako nie, keď som tu už nejaké, hovorím tie tri roky, či tri a pol roka. Takže nechcem to zľahčovať. Samozrejme, že každé, každý úkon, ktorý umožní vlastníkovi dostať sa k svojmu majetku, či na liste vlastníctva, respektíve do jeho užívania, iba podporím. To znamená aj všetky obmedzenia, ktoré dáva štát na vlastnícke pozemky, budem samozrejme rád, keď nebudú tam. Pani Gibalová, samozrejme, v strehu musíme byť, lebo život nás učí, nie iba vo vojenských priestoroch, ale v celej republike sa začína veľký boj o pozemky. A nechcem hovoriť, čo bude po 1. máji 2014, to ani nechcem precizovať, ako nás tu budú rozoberať, keď prestane tá, to 10-ročné moratórium nákupu pôdy pre cudzincov. Pán Lebocký, popis hraníc chcem preto tam, aby bolo jasné, že nebudeme robiť pozemkové úpravy na nejaké malé franforce, že to musí byť ucelený celok. Toto je ten prvý dôvod prečo. Lebo niekto si príde a povie, že budeme robiť pozemkové úpravy tak, že budeme mať 30 rôznych častí v tých územiach. Nie, to musí byť celok. Tak preto ten popis, aby tam bol. Čo sa týka, štátne podnikanie, áno, hovoril som, že je to v zákone o štátnej službe. Máme na to špeciálny zákon, tento náš a špeciálnu štátnu správu, proste ja to beriem, aby to tam bolo. Aby nový riaditeľ, ktorý tam príde a je väčšinou politický nominant, aby vedel, na akom je poste, lebo mnohí to potom hovoria, že to iba v štátnej službe, to nie je u nás. A my tam máme ešte aj verejných, nemáme iba štátnych, máme aj verejných zamestnancov, žeby to bolo jasné. A predĺžiť to už nestihnem, sorry.
V. Veteška, podpredseda NR SR: (2003-11-07):
B. Hanzel, poslanec: Ďakujem pekne, pán predsedajúci. Ja budem reagovať na pána poslanca Chovanca, na niektoré jeho vyjadrenia. Tak chcel by som povedať, že ja súhlasím s názorom, že treba oddlžiť zdravotnícke zariadenia, ale nechápem, prečo by nejakých 10 – 20 percent malo z tých veľkých peňazí ostať v nejakej súkromnej firme. Ja by som privítal mať takú firmu, ktorá by absolútne bez akýchkoľvek problémov mala zaručený príjem niekde v rozpätí od 2 do 4 miliárd, lebo veritelia sa dajú vytvárať stále, stačí upravovať platby zo štátu a vytvárať nových a nových veriteľov. Potom je už len otázka, kto v tej firme vôbec je a kam tie peniaze pôjdu. Ja síce viem, že zákony fyziky hovoria, že energia sa nestráca ani nevzniká, takisto ani peniaze sa nestrácajú, ani nevznikajú. Tie, čo sa stratia na Slovensku, sa objavia určite niekde na Bahamách.
Dostál, Ondrej, poslanec NR SR (2018-02-09):
Pán podpredseda Národnej rady, mám procedurálny návrh, aby ste zabezpečili dodržiavanie § 33 zákona o rokovacom poriadku. Odôvodnenie procedurálneho návrhu: Paragraf 33 odsek 1. „Poslanci majú v rozprave právo na jednu faktickú poznámku, ktorou reagujú na vystúpenie ostatného rečníka.“ Paragraf 33 odsek 2. „Ak nejde o faktickú poznámku podľa odseku 1, predsedajúci mu odoberie slovo.“ Faktické poznámky poslancov za stranu SMER – sociálna demokracia reagujúce na vystúpenie pána poslanca Galka neboli reakciou na vystúpenie, ktoré mal pán poslanec Galko. Boli reakciou na osobu pána poslanca Galka. Čiže neboli v súlade s rokovacím poriadkom a vy ste im podľa odseku 2 mali odobrať slovo.
Janckulík, Igor, poslanec NR SR (2024-05-03):
Ďakujem za slovo. Vážený pán predsedajúci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 7. júna 2024 a gestorský výbor do 10. júna 2024. Pán predsedajúci, prosím, otvorte rozpravu k uvedenému návrhu zákona.
Pellegrini, Peter, predseda NR SR (2015-03-12):
Nech sa páči, pán minister.
Blanár, Juraj, podpredseda NR SR (2021-12-08):
S faktickou predseda výboru Kremský, nech sa páči.
Pročko, Jozef, poslanec NR SR (2023-12-19):
Ďakujem. Richard, hovoril si o farizejstve Petra Pellegriniho a absolútne s tebou súhlasím. To je neskutočný človek! Naozaj to je, to je taký farizej, že svet takého možno ani nenosil. Ale mne príde potom také zvláštne, že s tým farizejom sa po chodbách ty aj s Cigánikovou vytešujete, vybavujete. A ja som veľmi rád, že teraz aj kolegovia z Progresívneho Slovenska vidia, kto je a čo je Peter Pellegrini, s ktorým chceli spolupracovať. Ja si neviem predstaviť, že by, že by Peter Pellegrini bol vo vláde a spravil to isté. Čo by ste boli spravili, kolegovia, keby tam dal toho Šutaja Eštoka a boli by takto, chceli tiež znásilniť vyšetrovanie? Ja si to neviem predstaviť. Vôbec. A súhlasím s tebou, že ako vedú tú schôdzu, no to je čistá katastrofa. Vôbec nedávajú pozor. Vybavujú sa. A moje emócie sú také, budem o tom ešte aj rozprávať, ale ja naozaj reagujem, reagujem veľmi emotívne niekedy. Ale nie preto, že by som chcel ublížiť, ale preto, lebo nemám rád nespravodlivosť. Aj včera, Danko vôbec nepočúval. Danko vôbec nepočúval, čo sa tu deje. A kolegyni z Progresívneho Slovenska začal rozprávať, veď aby rozprávala k téme. No ona rozprávala k téme. Tak som ho upozornil, rozpráva k téme. Začal mi nadávať do gadžov. Tak som mu povedal, že vy tam sedíte ako gadžo. Riško, ty si mňa dodžubal, mňa, že vykrikujem. A jemu si nepovedal, že prečo, pán Danko, nadávate ľuďom do gadžov. Pamätáš si, Richard, ako som ťa ja tu pred tromi rokmi, ja tu obhajoval jediný? Nikto z tvojich kolegov ťa neobhajoval, keď ti nadávali za Kočnera. A chcem veriť, že to, čo som rozprával, že si s ním bol iba raz a že si sa obhájil, je pravda, Richard. Tomu chcem veriť. Čiže ja ťa budem, Richard, obhajovať, keď si, keď si budem myslieť, že si spravodlivý, ale toto, čo ty predvádzaš aj s Cigánikovou na chodbách s tým Pellegrinim a tu povieš, že je farizej, Richard, povedz mu aj do očí, že je farizej! Povedz mu, čo si o ňom myslíš! Lebo vieš, túto politiku, čo robia niektorí kolegovia, ja nebudem robiť. Ja keď je niekto zlodej, tak mu poviem: Ty si zlodej!
Šudík, Tomáš, poslanec NR SR (2020-11-03):
Ďakujem za slovo. Ja by som iba chcel, Martinka, s tebou súhlasiť a určite súhlasím, že potrebujeme zmenu ďalšiu komplexnú tohto zákona, pretože mňa aj častokrát kontaktujú starostovia obcí, že majú obrovský problém vôbec nájsť toho kontrolóra. Pri vypísaní konkurzu sa nikto nechce prihlásiť, hej? Takže možno tam by sme mohli uvažovať aj o tom vzdelaní. Chápem, že je to asi ťažké, keď človek so stredoškolským vzdelaním už nevie až tak odborne vypracovať, ale sa bojím toho, že keď už teraz je to veľmi náročné pre množstvo obcí, čo sa stane, ak dáme požiadavku, že musí byť to vzdelanie vysokoškolské, hej? Že ako budú tie obce na to pôsobiť a reagovať, ako dostať tých kontrolórov. A treba nájsť ešte nejaký dobrý obranný mechanizmus, pretože častokrát sú, bohužiaľ, tí kontrolóri ovládaní aj primátormi. Aj za našej bývalej primátorky častokrát si ovládala svoju kontrolórku a čo chceli kontrolovať, to kontrolovali, čo nie, to nekontrolovali, a tak to aj potom všetko vyzeralo. Tak ja len toľko v krátkosti. Ďakujem.
Dostál, Ondrej, poslanec NR SR (2023-03-30):
Ďakujem. No ja som vo svojom vystúpení kritizoval niektoré aspekty toho návrhu zákona, tak v odpovediach na faktické poznámky sa ho pokúsim trošku obhájiť. Pán poslanec Suja, kto rozhodne, čo je pravda, no ako to je taká dosť veľká relativizácia, lebo, samozrejme, že sú veci, ktoré sú vecou názoru, ale existuje pravda a lož. Čiže áno, niektoré veci sa dajú povedať, že sú pravdivé alebo nepravdivé. Zasypať tisícmi otázok, tak to už dnes je možné, nemusia politici odpovedať, to je fakt, ale áno, napr. štátne orgány sú povinné odpovedať už dnes. Čiže ak by toto platilo, no tak áno, samozrejme, aj štátne orgány by boli zasypávané. Tento argument sa s obľubou používa aj podľa záko... proti zákonu o slobodnom prístupe k informáciám, lebo áno, sú nejaké kverulanti, ktorý zasypávajú nejaké povinné osoby, ale to nie je dôvod, aby neexistoval zákon o slobodnom prístupe k informáciám. Pán poslanec Kočiš, netýka sa to poslancov na malej obci, ústavný zákon sa vzťahuje teda na poslancov mestských, krajských zastupiteľstiev a miestnych častí v Bratislave a Košiciach, ale nie obecných zastupiteľstiev. A nesúhlasím ani s tým vaším pohľadom, že však novinári nie sú chránená zver, ktorej by sa tu ubližovalo. Na novinárov útočia systematicky politici, vrcholní politici. Na novinárov útočil napr. Marián Kočner a mali sme tu vraždu novinára pred piatimi rokmi a jeho, jeho snúbenice. Na novinárov útočil Fico, kým bol premiérom, aj neskôr, Igor Matovič, kým bol premiérom, aj neskôr, takže zase, zase netvárme sa, že úplne všetko je v poriadku. Naopak, je, je tu problém, ako sa politici správajú voči, voči novinárom. Čiže ten problém tu evidentne je.
Blanár, Juraj, podpredseda NR SR (2021-09-21):
Príjemné popoludnie. Vážení poslanci, vážený pán minister, pokračujeme v rokovaní prerušenom Národnej rady Slovenskej republiky na 40. schôdzi Národnej rady Slovenskej republiky a podľa odsúhlasenej zmeny programu budeme pokračovať termínovaným bodom v druhom čítaní o vládnom návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov, pod parlamentnou tlačou 561, spoločná správa je pod tlačou 561a. Poprosím pána ministra zdravotníctva Slovenskej republiky Vladimíra Lengvarského, aby vládny návrh zákona odôvodnil, a potom poprosím spravodajcu pána poslanca Mareka Krajčího. Nech sa páči, pán minister, máte slovo. (Rokovanie o vládnom návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov , tlač 561.)
Glváč, Martin, podpredseda NR SR (2016-09-21):
Pán poslanec Galek.
Raši, Richard, poslanec NR SR (2020-07-07):
Ďakujem pekne. Vážený pán predsedajúci, ctené kolegyne, kolegovia, drahý Maroš – kde si? –, máme v Národnej rade niekoľko výborov. Sú výbory kontrolné, kde bol Erik Tomáš, Peťo Žiga, a tieto výbory sú viazané na členstvo v kluboch. Preto títo dvaja predsedovia po vystúpení z klubu SMER – sociálna demokracia odstúpili. Potom je špeciálny výbor, to je výbor, ktorý vediem ja, kde je aj Robo Puci, aj Ľubka Laššáková, a takisto nemáme problém z neho odstúpiť, pretože vystúpili sme zo strany SMER – sociálna demokracia, z klubu, zbavili sme sa všetkých funkcií, akurát toto vystúpenie je podmienené súhlasom Národnej rady. Chcem povedať len dve veci, aby sme si boli, aby sme dodržali procedúru tak, ako má byť. Čo sa týka nášho výboru, menovanie a odvolávanie má byť tajné. Po druhé. To, že sme vystúpili zo strany SMER – sociálna demokracia, neznamená, že automaticky musia stratiť členstvo členov v týchto výboroch. A po tretie taký detail, aby to celé nevyzeralo, že to odvolávanie nás z výborov je preto, že chcete niečo spomaliť. Výbor pre nezlučiteľnosť funkcií má mať rokovanie zajtra a napozajtra. Máme 320 uznesení, ktoré musíme prijať; 320. Okrem toho máme rokovanie na podnety, ktoré došli na poslancov z opozície, z koalície a na mnohých ďalších. Čiže ja verím, že to, čo si, Maroš, teraz urobil, nie je preto, že chceš zablokovať celý tento proces, pretože okrem iného komunikujeme elektronickými občianskymi preukazmi a tak ďalej. Čiže ja verím, že tušíte, čo robíte. My odstúpime hocikedy. Pre mňa je najjednoduchšie odstúpiť dnes, pretože zajtra, keď tam príde nový predseda, tak sa zblázni, pretože bude robiť odôvodnenie k 320 uzneseniam a všetko, čo sme doteraz na výbore robili. Tak vám chcem povedať, že to, keď sme od vás odišli, to neznamená, že sme vaši ľudskí nepriatelia, ale robotu si treba dorobiť. A pokiaľ to robíte preto, aby ste niečo zablokovali, tak aj tak sa tým nič nedosiahne. Považujem to za zbytočný akt a politickú chybu, ktorú robíte. Naozaj. Pretože ten výbor je rozdelený na rokovania na dva dni kvôli tomu, že tých uznesení, členovia výboru to vedia, koľko materiálov sme im poslali a koľko rokovaní a koľko problematických bodov tam zajtra máme. Tak len trošku pribrzdite, dobre, pribrzdite, lebo treba nám aj robiť. Ďakujem pekne.
A. Belousovová, podpredsedníčka NR SR: (2007-03-28):
Pán poslanec Rafaj, budete reagovať na faktickú?
Laurenčík, Milan, podpredseda NR SR (2020-04-29):
Ďakujem. Na vaše vystúpenie evidujem dve faktické poznámky. Nech sa páči, pani poslankyňa Vladimíra Marcinková.
Glváč, Martin, podpredseda NR SR (2016-06-17):
Ďakujem. Chce reagovať rečník? Nech sa páči.
Glváč, Martin, podpredseda NR SR (2018-09-18):
Pán poslanec Kotleba.
Galko, Ľubomír, poslanec NR SR (2017-12-05):
Ďakujem pekne. Pán minister, dve poznámky k tomu, čo ste povedali. Po prvé. Hovorili ste o zatknutých mafiánoch. Dovoľujem si vás upozorniť, že mafiáni boli chytaní a boli zatýkaní za čias Daniela Lipšica, nie za vás. Za vás boli súdení a vy na tom nenesiete žiadnu zálohu (pozn. red.: správne „zásluhu“). Ja viem, pán minister, že kradnutie je vášmu srdcu blízke, všetkého možného, ale zásluhy by ste naozaj kradnúť nemuseli. Lebo to sa nepatrí. A druhá poznámka. Hovorili ste, že všetky mafiánske hlavy sú odsúdené a že sedia vo väzení. Pán minister, musím vás opraviť, lebo jedna mafiánska hlava stále behá po slobode. Aj keď osobne si myslím, že už to moc dlho trvať nebude a že táto mafiánska hlava sa bude za svoje činy zodpovedať. Tou mafiánskou hlavou ste vy sám. A ja som pevne presvedčený, že budete niesť za všetky svoje činy raz zodpovednosť. Ďakujem pekne.
Laššáková, Jana, podpredsedníčka NR SR (2012-12-06):
Ďakujem pekne, pán minister. V poradí šiestu otázku položila podpredsedníčka Národnej rady Erika Jurinová ministrovi práce, sociálnych vecí a rodiny Jánovi Richterovi. Tu je pani podpredsedníčka. Otázka znie: „Vážený pán minister, akým spôsobom budete reflektovať kritické vyjadrenia verejnej ochrankyne práv v Správe o ochrane práv maloletých detí občanov Slovenskej republiky, ktoré sa v cudzine ocitli bez starostlivosti rodičov, v práci vášho rezortu?“ Prosím o odpoveď, pán minister, ako aj o oznámenie ukončenia odpovede.
Petrák, Ľubomír, poslanec NR SR (2020-03-25):
Pani ministerka, ja súhlasím s vami, že tým, že ste vypustili písm. c) v tom ods. 1, ste urobili ten kardinálny krok, kvôli ktorému bol návrh zákona absolútne neprijateľný. O tých ďalších opatreniach, ktoré, s ktorými máme problémy, povie pán kolega Susko. Takže nebudem sa dotýkať, ale pre korektnosť potrebujem toto uviesť. Ale na druhej strane vaša otázka, že čo sme riešili v tomto celom období? No riešili sme to, že sme zatvorili školy, obmedzili prevádzku, obmedzili pohyb osôb a teda zásadným spôsobom sme znížili šírenie vírusu v Slovenskej republike. Jako vy si myslíte, že prvým krokom, ktorý mal byť urobený, malo byť nejaká aplikácia, ktorá je píár akciou vašou? Veď nebláznite! Vy dávate v skrátenom legislatívnom návrhu návrh zákona, ktorý hovorí o tom, akým spôsobom má byť naplnená aplikácia. Ja som vám povedal v predchádzajúcom vstupe. Nemáte vyriešené databázy, nemáte vyriešenú kontrolu osôb, nemáte vyriešenú, vyriešené databázy osôb, ktoré sú potenciálnymi nosičmi, nemáte urobenú žiadnu kontrolu osôb, ktoré sú v domácej karanténe. Idete to riešiť, idete to riešiť iba čisto jednou aplikáciou, o ktorej vám všetci povedali, ak si ja nechám mobil doma, ak si kúpim anonymnú kartu, tak jednoducho ma neodsledujete. Ako idete stále na dobrovoľnej báze a toto v tomto stave už nie je možné. Čiže opakujem, tento váš návrh zákona je píár akciou pre vývoj jednej aplikácie, ktorou sa chcete prikryť, lebo neviete, čo máte ďalej robiť. (Potlesk.)
Pellegrini, Peter, predseda NR SR (2024-02-08):
Prezentujme sa a hlasujme o bode 29 pozmeňujúceho návrhu pána poslanca Matoviča. (Hlasovanie.) Prítomných 144 poslancov, za 23, proti 78, zdržalo sa 41, nehlasovali 2. Tento bod sme neschválili.
P. Hrušovský, predseda NR SR: (2004-06-17):
(Hlasovanie.) 129 prítomných, 73 za návrh, 20 proti, 35 sa zdržalo, 1 nehlasoval. Návrh sme schválili. Prosím ďalší návrh.
Martinák, Ľuboš, poslanec NR SR (2013-10-18):
Ďakujem za slovo. Pán kolega Janko Mičovský, ja sa chcem zmieniť len o dvoch, respektíve troch otázkach, ktoré ty si tu spomenul. Poznáme sa roky. Robil som dva roky na ústredí lesného závodu a 28 rokov priamo v lesníckej prevádzke pracujem. Na rozdiel od teba ja vidím tú kalamitu v takom znení, ako je, hlásiť, ak presiahne 20 % zásoby alebo pol hektára. Prečo? No jednoducho z praktických dôvodov praktického lesníka. Vieš dobre, že keď sa prejde odborný lesný hospodár, ktorý má výmeru a stará sa o 1 500 hektárov, stále v tom lese nájdem kalamitu. Ako, si vieš predstaviť, že ja nahlásim dneska 4 kubíky, o týždeň ďalšie 3 kubíky, potom 5 kubíkov a tak ďalej? Nejde len o to, že ja nahlásim. Ale ide o to, ako to orgán štátnej správy dokáže odkontrolovať aspoň na desiatich percentách. Ja si to nemyslím. A také vyhlásenia, aké často mávaš aj tu v parlamente, ťaží sa drevo pod takzvanou kalamitou a tak ďalej. Ja skutočne, myslím to teraz úprimne, by som si nedovolil obviniť kohokoľvek. Padá to na hlavu lesníkov. Si sám lesník. Ja neviem, či si to uvedomuješ, alebo nie, ale sa mi zdá, že poslednú dobu skutočne nie, pretože ja nemôžem bezdôvodne kohosi obviniť. A hneď tam dáš, čo sa týka pol hektára. Však máme zásoby 600 kubíkov na hektár, pričom priemerné zásoby u nás sa pohybujú okolo 240 kubíkov na hektár. Tak nemôžeme dehonestovať lesnícky stav, skutočne. Ďakujem.
Grendel, Gábor, podpredseda NR SR (2022-09-23):
Prezentujme sa a hlasujme. (Hlasovanie.) Prítomných 131 poslancov, za 131, proti nikto, nezdržal sa nikto, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní . Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pani poslankyňa.
Š. Kužma, poslanec: (2006-12-12):
Najskôr však budeme hlasovať o bodoch spoločnej správy. Pán predsedajúci, dajte hlasovať spoločne o bodoch 1, 2, 3 s odporúčaním schváliť ich.
P. Minárik, poslanec: (2004-06-18):
Výbor Národnej rady Slovenskej republiky pre hospodárstvo, privatizáciu a podnikanie v súlade s § 79 zákona Národnej rady č. 350/1996 Z. z. o rokovacom poriadku podáva Národnej rade nasledujúcu správu. Národná rada svojím uznesením č. 914 z mája 2004 pridelila vládny návrh zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých ďalších zákonov na prerokovanie v druhom čítaní vo výbore do 11. júna 2004 a v gestorskom výbore do 14. júna 2004, a to výborom: ústavnoprávnemu a Výboru Národnej rady Slovenskej republiky pre hospodárstvo, privatizáciu a podnikanie.  Ako gestorský výbor určila Výbor Národnej rady pre hospodárstvo, privatizáciu a podnikanie. Poslanci, ktorí nie sú členmi týchto výborov, neoznámili ani nedoručili v danej lehote gestorskému výboru žiadne svoje stanoviská, návrhy k predmetnému návrhu zákona. Výbory, ktorým bol pridelený tento návrh zákona, prerokovali pridelenú tlač č. 595, a to 8. júna ústavnoprávny výbor, ktorý neprijal uznesenie, nakoľko návrh uznesenia nezískal podporu nadpolovičnej väčšiny prítomných poslancov a Výbor Národnej rady pre hospodárstvo, privatizáciu a podnikanie prerokoval tento návrh tiež 8. júna 2004 a prijal uznesenie č. 337, ktorým schválil túto spoločnú správu. V časti IV spoločnej správy je predložených 19 pozmeňujúcich návrhov, ktoré všetky predkladá výbor pre hospodárstvo, privatizáciu a podnikanie. Navrhujem o týchto bodoch vzhľadom na rovnaké odporučenie schváliť a hlasovať spoločne ako o bodoch 1 až 19. Gestorský výbor na základe stanovísk odporúča Národnej rade Slovenskej republiky vládny návrh, ktorým sa dopĺňa zákon č. 140/2000 Z. z. o metrológii schváliť. Ďakujem pekne. Pán predseda, prosím, otvorte rozpravu.
V. Veteška, podpredseda NR SR: (2006-12-07):
(Hlasovanie.) Prítomných 135, za 79, proti 55, zdržal sa 1, nehlasovalo 0. Schválili sme tento návrh.
Pellegrini, Peter, predseda NR SR (2024-02-07):
Pán poslanec Vančo.
Paška, Pavol, predseda NR SR (2014-02-04):
Pán predseda výboru Baška,
Bernaťák, Tibor, poslanec NR SR (2018-09-19):
Ja len jednu poznámku. Nemôžem to vo faktickej, ale bola tu pripomienka ohľadne názvu strany alebo jej skratky, ktorá nemôže obsahovať meno alebo priezvisko osoby, ktorá je štatutárnym orgánom alebo členom štatutárneho orgánu, alebo prípravného výboru strany. Ja vás upokojím. Pán Sloboda kľudne môže kandidovať na predsedu Slobody a Solidarity, bez problémov, pretože to sú úplne dve odlišné veci. Keď to trošku pritiahnem a poviem, že vaša strana môže byť pomenovaná v úvodzovkách aj po Alfredovi Hitchcockovi, a v prípade, že sa o účasť, resp. že sa stane predsedom takýto pán s rovnakým menom a priezviskom, je jasné, že nejedná sa v názve o jeho meno a priezvisko, ale o meno a priezvisko tejto kvázi historickej osobnosti. Čiže problém to absolútne nie je žiadny. A opakujem, pán Sloboda kľudne môže kandidovať na predsedu Slobody a Solidarity a držím mu palce.
Laurenčík, Milan, podpredseda NR SR (2021-12-09):
Na vaše vystúpenie tri faktické poznámky. Končím možnosť prihlásiť sa. Ako prvý vystúpi pán poslanec Marek Šefčík, nech sa páči.
Laššáková, Jana, poslankyňa NR SR (2010-10-14):
Ďakujem pekne, pán minister, za odpoveď. Som rada, že aj vy to vnímate, že tento úsek je skutočne veľmi kritický, a ja chcem vysloviť presvedčenie, že vo výstavbe diaľnic bude táto vláda pokračovať, že nie sú to len nejaké upokojujúce reči, ktorými sa snažíte vo verejnosti presadzovať, že výstavbu diaľníc budete ďalej realizovať, pretože by to bolo zlé. Naozaj treba sa vážne týmito otázkami zaoberať, aspoň tak vážne ako ste sa zaoberali nejakým kobercom a žiarovkami na ministerstve. Takže budem to pozorne sledovať, či tie sľuby, ktoré dávate, či sa aj budú reálne napĺňať. Ďakujem.
P. Paška, predseda NR SR: (2008-06-18):
(Hlasovanie.) 140 prítomných, 80 za, 59 sa zdržalo, 1 nehlasoval. Tieto návrhy sme schválili.
Blanár, Juraj, podpredseda NR SR (2021-05-05):
Posledný v rozprave, ktorý sa prihlásil, je pán poslanec Marek Šefčík, ktorému teraz udeľujem slovo. Máme ešte sedem minút a máte desať minút, takže skúste, ja vás nechám tých desať minút. Myslím si, že je všeobecný súhlas, aby ste dokončili svojich desať minút, a potom môžeme hlasovať. Nech sa páči, pán poslanec.
Grendel, Gábor, podpredseda NR SR (2022-12-06):
Vyhlasujem rozpravu za skončenú. V záverečnom slove chce zaujať stanovisko pán navrhovateľ, pán minister hospodárstva? Áno. Takže nech sa páči, máte slovo.
Karahuta, Jaroslav, poslanec NR SR (2020-05-19):
Pán predsedajúci, ďakujem veľmi pekne za slovo. Vážené panie poslankyne, páni poslanci, dovoľte, aby som predniesol doplňujúci návrh skupiny poslancov Národnej rady k návrhu uznesenia Národnej rady Slovenskej republiky k Výročnej správe Slovenského pozemkového fondu za rok 2019 (tlač 69). Návrh uznesenia Národnej rady Slovenskej republiky k Výročnej správe Slovenského pozemkového fondu za rok 2019 sa mení a dopĺňa nasledovne: Doterajší text sa označuje ako bod A a dopĺňa sa bodom B, ktorý znie: „B. žiada Najvyšší kontrolný úrad Slovenskej republiky vykonať kontrolu hospodárenia a nakladania s majetkom Slovenského pozemkového fondu od roku 2014.“ Svoj návrh zdôvodňujeme tým, že po prerokovaní Výročnej správy Slovenského pozemkového fondu za rok 2019 vo výbore pre pôdohospodárstvo a životné prostredie vzišlo množstvo otázok. Bolo ich dokonca toľko, že sme požiadali o písomnú odpoveď pani riaditeľku, pretože celkove ich bolo cez 50. Bolo veľa otázok, veľa nejasností súvisiacich s nakladaním s majetkom štátu a majetkom zvereným do správy Slovenského pozemkového fondu. Žiadame kontrolu Najvyššieho kontrolného úradu aj preto, pretože posledná kontrola bola vykonávaná v roku 2011. Avšak vzhľadom k aj dnes predneseným skutočnostiam bude na zváženie, či túto kontrolu nerozšíriť už od roku 2011, tak ako to spomínala aj, aj pani poslankyňa Zemanová vo svojom vystúpení, a ozaj prešetriť celých tých osem rokov, čo sa vlastne dialo s našou pôdou na území Slovenska. Vrátim sa k tomu, čo som povedal. Musíme si uvedomiť, že pôda je neobnoviteľný prírodný zdroj, nie je to obyčajný výrobný prostriedok a zaslúži si poctu na najvyššom mieste. Ďakujem pekne.
Figeľ, Ján, podpredseda NR SR (2012-11-28):
Na vystúpenie pána poslanca Lipšica sú faktické poznámky, pán Kuffa, Vaľová, Hlina, Novotný, končím možnosť prihlásiť sa, a Duchoň. Nech sa páči, pán poslanec Kuffa.
Laššáková, Jana, podpredsedníčka NR SR (2015-03-11):
Vážené panie poslankyne, páni poslanci, pokračujeme v popoludňajšom rokovaní druhého dňa 48. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o odbornom vzdelávaní, tlač 1363. Pán minister Draxler, poprosím vás, zaujmite miesto určené pre navrhovateľov. Pán spoločný spravodajca Petrák, poprosím vás zaujať miesto určené pre spravodajcov. Nech sa páči, ďalším v poradí z ústne prihlásených rečníkov do rozpravy je pán poslanec Juraj Blanár a pripraví sa pán poslanec Fecko. Nech sa páči, pán poslanec Blanár, máte slovo. Nech sa páči, pán poslanec Blanár. (Pokračovanie v rokovaní o vládnom návrhu zákona o odbornom vzdelávaní a príprave a o zmene a doplnení niektorých zákonov , tlač 1363.)
B. Bugár, podpredseda NR SR: (2004-06-30):
L. Ladányi, poslanec: K inému. O tom sme nehlasovali, tam nebol určený termín.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 130 poslancov, za 115, proti nikto, zdržalo sa 14, nehlasoval 1. Konštatujem, že sme pozmeňujúci návrh zo spoločnej správy schválili.
Remišová, Veronika, poslankyňa NR SR (2017-03-29):
Môj procedurálny návrh je, žiadam, aby ste zabezpečili férovo poriadok tak pre koaličných, aj pre opozičných poslancov a nevypínali mikrofóny len opozičným poslancom. Ďakujem.
Laurenčík, Milan, podpredseda NR SR (2021-07-02):
Vážené panie poslankyne, vážení páni poslanci, budeme pokračovať v prerušenej rozprave k návrhu skupiny poslancov na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny (tlač 591). Prosím pána navrhovateľa a pána poslanca Jaromíra Šíbla, aby zaujal miesto určené pre navrhovateľov, a pána spravodajcu, predsedu výboru pre pôdohospodárstvo a životné prostredie pána poslanca Jaroslava Karahutu, aby zaujal určené miesto pre spravodajcov. Do rozpravy je prihlásený pán poslanec Ján Mičovský, ktorému v tejto chvíli odovzdávam slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákon , tlač 591.)